

ประกาศเทศบาลตำบลก้านเหลือง

**เรื่อง รายชื่อผู้มีสิทธิเข้ารับการสอบคัดเลือกเพื่อแต่งตั้งพนักงานเทศบาลสายงานที่เริ่มต้นจากระดับ ๑**

**และระดับ ๒ เป็นสายงานที่เริ่มต้นจากระดับ ๓**

**…………………………….**

 ตามประกาศเทศบาลตำบลก้านเหลือง ลงวันที่ ๘ ตุลาคม ๒๕๕๖ ได้ประกาศรับสมัครสอบคัดเลือกเพื่อแต่งตั้งพนักงานเทศบาลสายงานที่เริ่มต้นจากระดับ ๑ และระดับ ๒ เป็นสายงานที่เริ่มต้นจากระดับ ๓ ระหว่างวันที่ ๑๘ ตุลาคม ๒๕๕๖ ถึงวันที่ ๑ พฤศจิกายน ๒๕๕๖ ณ สำนักงานเทศบาลตำบลก้านเหลือง นั้น

 บัดนี้ การรับสมัครสอบคัดเลือกได้เสร็จสิ้นลงแล้ว อาศัยอำนาจตามข้อ ๘๔ แห่งประกาศ ก.ท.จ.ขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล รวมถึงฉบับแก้ไขเพิ่มเติม จึงประกาศรายชื่อผู้มีสิทธิเข้ารับการสอบคัดเลือก ตามบัญชีรายชื่อแนบท้ายประกาศนี้

ทั้งนี้ การตรวจสอบคุณสมบัติรวมทั้งเงื่อนไขในการสมัครสอบ และการประกาศรายชื่อผู้มีสิทธิสอบข้างต้นนี้ ได้ตรวจสอบเอกสารตามข้อเท็จจริงที่ผู้สมัครสอบได้ยื่น และรับรองตนเองในใบสมัครสอบว่าเป็นผู้มีคุณสมบัติครบถ้วนตามประกาศรับสมัครสอบ ดังนั้น หากปรากฏภายหลังว่าผู้สมัครสอบรายใดมีคุณสมบัติไม่ตรงตามประกาศรับสมัครสอบ จะถือว่าผู้สมัครสอบรายนั้นเป็นผู้ที่ไม่มีสิทธิเข้าสอบ และเป็นผู้ขาดคุณสมบัติในการสอบคัดเลือกฯ ครั้งนี้

จึงประกาศให้ทราบโดยทั่วกัน

 ประกาศ ณ วันที่ ๖ เดือน พฤศจิกายน พ.ศ. ๒๕๕๖

 อุบล แข็งขยัน

 (นายอุบล แข็งขยัน)

 นายกเทศมนตรีตำบลก้านเหลือง

**บัญชีรายชื่อผู้มีสิทธิเข้ารับการสอบคัดเลือกเพื่อแต่งตั้งพนักงานเทศบาลสายงานที่เริ่มต้นจากระดับ ๑**

**และระดับ ๒ เป็นสายงานที่เริ่มต้นจากระดับ ๓**

**(แนบท้ายประกาศเทศบาลตำบลก้านเหลือง ลงวันที่ ๖ พฤศจิกายน ๒๕๕๖)**

**ตำแหน่ง บุคลากร ๓-๕**

|  |  |  |  |  |
| --- | --- | --- | --- | --- |
| **เลขประจำตัว** | **ชื่อ - สกุล/ตำแหน่ง** | **สังกัด** | **อำเภอ** | **จังหวัด** |
| ๐๑-๐๐๑ | นางอัชราภร ปักโคทานังเจ้าพนักงานธุรการ ๔  | ทต.ก้านเหลือง | อ.แวงน้อย | จ.ขอนแก่น |
| ๐๑-๐๐๒ | นางสาวรวิชา ตีเมืองสองเจ้าพนักงานธุรการ ๕ | ทต.โนนศิลา | อ.โนนศิลา | จ.ขอนแก่น |
| ๐๑-๐๐๓ | นางสาววารุณี ชาติมูลตรีเจ้าพนักงานธุรการ ๓ | ทต.ปรุใหญ่ | อ.เมือง | จ.นครราชสีมา |
| ๐๑-๐๐๔ | นางสาวนาวิณี ตีเมืองสองเจ้าพนักงานธุรการ ๕ | ทต.บ้านโต้น | อ.บ้านแฮด | จ.ขอนแก่น |
| ๐๑-๐๐๕ | นางสาวปาริชาติ ชัยมุงคุลเจ้าพนักงานธุรการ ๔ | ทต.พระยืนมิ่งมงคล | อ.พระยืน | จ.ขอนแก่น |

**ตำแหน่ง นักวิชาการพัสดุ ๓-๕**

|  |  |  |  |  |
| --- | --- | --- | --- | --- |
| **เลขประจำตัว** | **ชื่อ - สกุล/ตำแหน่ง** | **สังกัด** | **อำเภอ** | **จังหวัด** |
| ๐๒-๐๐๑ | นางสาวยุวดี กาสีทาเจ้าพนักงานการเงินและบัญชี ๔  | ทต.โคกงาม | อ.บ้านฝาง | จ.ขอนแก่น |
| ๐๒-๐๐๒ | นางวิภารัตน์ รัตมาโสมะเจ้าพนักงานพัสดุ ๔ | ทต.ก้านเหลือง | อ.แวงน้อย | จ.ขอนแก่น |
| ๐๒-๐๐๓ | นางนพรัตน์ สะท้านบัวเจ้าพนักงานจัดเก็บรายได้ ๓ | ทต.โคกสูงสัมพันธ์ | อ.ชุมแพ | จ.ขอนแก่น |
| ๐๒-๐๐๔ | นางอรอุมา อินทร์แสนเจ้าพนักงานพัสดุ ๔ | ทต.ชนบท | อ.ชนบท | จ.ขอนแก่น |



**ประกาศคณะกรรมการสอบคัดเลือกเพื่อแต่งตั้งพนักงานเทศบาล**

**ให้ดำรงตำแหน่งในสายงานที่เริ่มต้นจากระดับ ๓**

**เรื่อง กำหนดวัน เวลา สถานที่สอบ และระเบียบเกี่ยวกับการสอบคัดเลือกเพื่อแต่งตั้งพนักงานเทศบาล**

**สายงานที่เริ่มต้นจากระดับ ๑ และระดับ ๒ เป็นสายงานที่เริ่มต้นจากระดับ ๓ ของเทศบาลตำบลก้านเหลือง**

**................................................................................**

อาศัยอำนาจตามข้อ ๗๙ แห่งประกาศ ก.ท.จ.ขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล พ.ศ.๒๕๔๕ และแก้ไขเพิ่มเติม ประกอบมติที่ประชุมคณะกรรมการสอบคัดเลือกเพื่อแต่งตั้งพนักงานเทศบาลให้ดำรงตำแหน่งในสายงานที่เริ่มต้นจากระดับ ๓ ในการประชุมครั้งที่ ๑/๒๕๕๖ เมื่อวันที่ ๖ พฤศจิกายน ๒๕๕๖ คณะกรรมการสอบคัดเลือกฯ จึงกำหนดวัน เวลา สถานที่สอบ และระเบียบเกี่ยวกับการสอบ ดังต่อไปนี้

 **(ก) กำหนดวัน เวลาและสถานที่สอบ**

|  |  |  |
| --- | --- | --- |
| **วัน-เวลาสอบ** | **วิชาที่สอบ** | **สถานที่สอบ** |
| **วันที่ ๒๔ พ.ย. ๒๕๕๖**เวลา ๐๙.๐๐ – ๑๒.๓๐ น. | ภาคความรู้ความสามารถทั่วไป และภาคความรู้ความสามารถที่ใช้เฉพาะตำแหน่ง | ห้องประชุมสภาเทศบาลตำบลก้านเหลือง |
| เวลา ๑๓.๓๐ น. เป็นต้นไป | ภาคความเหมาะสมกับตำแหน่ง |

 สำหรับรายละเอียดที่นั่งสอบให้ผู้มีสิทธิเข้าสอบ ตรวจสอบได้จากป้ายประชาสัมพันธ์หน้าห้องสอบ

 **(ข) ระเบียบเกี่ยวกับการสอบ**

 - การสอบภาควิชาความรู้ความสามารถทั่วไป และวิชาความรู้ความสามารถที่ใช้เฉพาะตำแหน่ง

 ๑. การสอบคัดเลือก จะดำเนินการสอบตามที่กำหนดไว้ในหลักสูตรและวิธีการสอบและหัวข้อ ที่แนบมาพร้อมนี้ และให้ผู้เข้าสอบคัดเลือกปฏิบัติตามคำสั่ง ระเบียบ และวิธีการสอบตามที่กำหนดไว้

 ๒. ให้ผู้เข้าสอบคัดเลือกปฏิบัติตามระเบียบ ดังนี้

 ๒.๑ แต่งเครื่องแบบสีกากีคอพับ

 ๒.๒ ผู้เข้าสอบคัดเลือกจะต้องเตรียมปากกาสีน้ำเงินหรือดำ และยางลบ มาเพื่อใช้ในการทำข้อสอบ

 ๒.๓ ต้องนำบัตรประจะตัวพนักงานเทศบาลและบัตรประจำตัวสอบ ไปในวันสอบคัดเลือกเพื่อแสดงตน หากไม่มีบัตรดังกล่าว กรรมการหรือเจ้าหน้าที่ประจำห้องสอบจะพิจารณาไม่อนุญาตให้เข้าสอบก็ได้

 ๒.๔ ไปถึงสถานที่สอบก่อนกำหนดเวลาเข้าสอบในแต่ละวิชา และจะเข้าห้องสอบได้ก็ต่อเมื่อได้รับคำสั่งหรือประกาศจากเจ้าหน้าที่คุมห้องสอบให้เข้าสอบได้ ผู้เข้าสอบคัดเลือกที่ไปถึงห้องสอบหลังจากที่ได้เริ่มสอบวิชาใดไปแล้ว ๓๐ นาที จะไม่ได้รับอนุญาตให้เข้าสอบในวิชานั้น

 ๒.๕ ห้ามมิให้ผู้เข้าสอบคัดเลือก ออกจากห้องสอบก่อน ๔๕ นาที นับแต่เริ่มให้ทำคำตอบ

 ๒.๖ ผู้เข้าสอบจะต้องนั่งสอบตามที่นั่งสอบและห้องสอบตามที่กำหนด ผู้ใดนั่งสอบผิดที่ในวิชาใดจะไม่ได้รับการตรวจให้คะแนนสำหรับวิชานั้น

-2-

 ๒.๗ ห้ามนำหนังสือ ตำรา หรือเอกสารอื่นใดเข้าไปในห้องสอบ

 ๒.๘ ห้ามนำเครื่องคำนวณ เครื่องมือสื่อสารอิเล็กทรอนิกส์ทุกชนิดเข้าไปในห้องสอบ

 ๒.๙ เมื่ออยู่ในห้องสอบ ต้องไม่พูดหรือติดต่อกับผู้เข้าสอบอื่นหรือบุคคลภายนอก และจะออกจากห้องสอบได้ก็ต่อเมื่อได้รับอนุญาตจากกรรมการหรือเจ้าหน้าที่ประจำห้องสอบแล้วเท่านั้น

 ๒.๑๐ ไม่สูบบุหรี่ในห้องสอบ

 ๒.๑๑ ให้กรอกข้อความในกระดาษคำตอบให้ครบถ้วน เขียนเลขประจำตัวสอบ และชื่อ – นามสกุลเฉพาะในที่ที่กำหนดให้เท่านั้น

 ๒.๑๒ เมื่อจะส่งกระดาษคำตอบ ให้ตรวจสอบให้แน่นอนอีกครั้งหนึ่ง หากสงสัยประการใด ให้สอบถามกรรมการหรือเจ้าหน้าที่ประจำห้องสอบ

 ๒.๑๓ เมื่อจะส่งกระดาษคำตอบก่อนหมดเวลาให้ยกมือขึ้น เพื่อให้กรรมการหรือเจ้าหน้าที่ประจำห้องสอบทราบ ห้ามลุกจากที่นั่งไปส่งกระดาษคำตอบด้วยตนเอง

 ๒.๑๔ เมื่อหมดเวลาทำคำตอบในวิชาหนึ่งๆ จะมีสัญญาณแจ้งให้ทราบ ผู้เข้าสอบจะต้องหยุดทำคำตอบทันที และต้องรอให้กรรมการหรือเจ้าหน้าที่ประจำห้องสอบเก็บกระดาษคำตอบและข้อสอบคืนเสียก่อน จึงออกจากห้องสอบได้

 ๒.๑๕ ห้ามนำข้อสอบหรือกระดาษคำตอบที่เหลือไม่ได้ใช้ออกจากห้องสอบเป็นอันขาด

 ๒.๑๖ เมื่อออกจากห้องสอบแล้วต้องไม่ติดต่อหรือกระทำการใดๆ อันเป็นการรบกวนผู้ที่ยังสอบอยู่

 ๒.๑๗ ต้องเชื่อฟังและปฏิบัติตามคำสั่งและคำแนะนำของกรรมการหรือเจ้าหน้าที่ประจำห้องสอบโดยเคร่งครัด ผู้ใดฝ่าฝืนระเบียบและวิธีการสอบคัดเลือกนี้ หรือทุจริต หรือพยายามทุจริตในการสอบ คณะกรรมการสอบคัดเลือกอาจพิจารณาสั่งไม่ให้ตรวจคำตอบเฉพาะวิชาใดวิชาหนึ่งหรือทุกวิชาก็ได้

 **ค. การสอบภาคความเหมาะสมกับตำแหน่ง (สอบสัมภาษณ์)**

๑. ผู้สมัครสอบต้องเข้าสอบภาคความรู้ความสามารถทั่วไป และภาคความรู้ความสามารถที่ใช้เฉพาะตำแหน่งก่อน จึงจะมีสิทธิเข้าสอบภาคความเหมาะสม กับตำแหน่ง (สอบสัมภาษณ์)

 ๒. ให้ผู้เข้ารับการสอบไปถึงสถานที่สอบตามวัน เวลา สถานที่ที่กำหนด ผู้ใดไปถึงสถานที่สอบภายหลังที่ได้

ดำเนินการสอบไปแล้ว กรรมการหรือเจ้าหน้าที่ อาจพิจารณาไม่ให้เข้ารับการสอบได้

 ๓. ให้ไปรายงานตัวเพื่อรับฟังคำชี้แจงตามเวลาที่กำหนด โดยต้องแสดงบัตรประจำตัวเจ้าหน้าที่ของรัฐและบัตรประจำตัวผู้สมัครในการรายงานตัว

 ๔. รอการสอบ ณ สถานที่ที่กรรมการหรือเจ้าหน้าที่จัดไว้ให้

 ๕. คณะกรรมการหรือเจ้าหน้าที่ จะจัดให้ผู้มีสิทธิเข้ารับการสอบ เข้ารับการสอบตามลำดับ

 ๖. ต้องเข้ารับการสอบกับกรรมการตามที่เจ้าหน้าที่จัดลำดับไว้ ผู้ใดไม่ปฏิบัติตามประกาศนี้หรือผู้ใดทุจริตหรือพยายามทุจริต อาจไม่ได้รับอนุญาตให้เข้ารับการสอบ หรือจะไม่พิจารณาให้คะแนนในการสอบครั้งนี้

 ๗. ต้องเชื่อฟังและปฏิบัติตามคำสั่งและคำแนะนำของกรรมการหรือเจ้าหน้าที่อย่างเคร่งครัด

ประกาศ ณ วันที่ ๖ เดือน พฤศจิกายน พ.ศ. ๒๕๕๖

 ธนสมบัติ ปักโคทานัง

 (นายธนสมบัติ ปักโคทานัง)

 ปลัดเทศบาลตำบลก้านเหลือง

ประธานกรรมการสอบคัดเลือกเพื่อแต่งตั้งพนักงานเทศบาลให้ดำรงตำแหน่งในสายงานที่เริ่มต้นจากระดับ ๓